[Foto’s] Verwoestende brande eis lewensFoto: AP Photo/Jeff Chiu Minstens tien mense is dood en sowat ŉ 100 beseer in verwoestende brande in die noorde van Kalifornië. Twee mense is kritiek beseer en owerhede verwag dat die dodetal sal styg. Die brand het glo reeds Sondagaand begin en duisende mense is al ontruim terwyl sowat 50 000 mense tans sonder elektrisiteit is. Brandbestryders het teen 02:00 Dinsdagoggend ŉ brand van sowat 81 hektaar in Napa onder beheer probeer bring. Jerry Brown, die goewerneur van Kalifornië, het ŉ noodtoestand in Napa, Sonoma en Yuba verklaar as gevolg van die verwoestende brande. Volgens berigte woed minstens 14 brande oor agt provinsies. Nagenoeg 200 pasiënte is uit die Santa Rosa-hospitaal ontruim en volgens Kalifornië se brandweerhoof is sowat 1 500 huise, hotelle, winkels en ander strukture al tydens die brande verwoes. Volgens hom word die oorsaak van die brande nog ondersoek. Minstens twee wynplase is tydens die brande verwoes en baie ander beskadig. Volgens inwoners is as tot in gebiede naby die Stille Oseaan waargeneem.